
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 19 

14 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναπροσαρμογή ποσού και εισοδηματικών κριτηρίων 


χορήγησης Επιδόματος Κοινωνικής Αλληλεγγύης 

(ΕΚΑΣ) έτους 2004. 1 

Καθορισμός τρόπου και διαδικασίας απόδοσης από 
τον κάτοχοτης αδείας λειτουργίαςτου καζίνο Πάρ¬ 
νηθας, ποσού, για την προστασία και αναβάθμιση 

του Εθνικού Δρυμού Πάρνηθας. 2 

Καθορισμός κριτηρίων επιλεξιμότητας δικαιούχων 
δωρεάν διανομής τροφίμων από τα αποθέματα της 

παρέμβασης. 3 

Ορισμός λειτουργίας Δικαστικού Καταστήματος. 4 


ΑΠΟΦΑΣΕΙ Σ 

Αριθ. 1209/0092 (1) 

Αναπροσαρμογή ποσού και εισοδηματικών κριτηρίων χο¬ 
ρήγησης Επιδόματος Κοινωνικής Αλληλεγγύης 
(ΕΚΑΣ) έτους 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 καιτηςπαρ. 1 
του άρθρου 5του Ν. 2768/8.12.1999 (ΦΕΚ273 Α'). 

2. Την 1065956/863/Α0006/15.7.2003 (ΦΕΚ985 Β') κοινή 
απόφαση του Πρωθυπουργού και του Υπουργού των Οι¬ 
κονομικών «Καθορισμός αρμοδιοτήτωντων Υφυπουργών 
Οικονομικών». 

3. Την 80088/31.10.2001 (ΦΕΚ 1485 Β') κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων». 

4. Το γεγονός ότι από την εφαρμογή της απόφασης αυ¬ 
τής προκαλείται δαπάνη για το έτος 2004, ύψους 
5.916.330 ΕΥΡΩ περίπου σε βάρος του Κρατικού Προϋ¬ 
πολογισμού, η οποία θα καλυφθεί από τις πιστώσεις του 
Προϋπολογισμού του Υπουργείου Οικονομικών και δαπά¬ 
νη ύψους 595.000 ΕΥΡΩ περίπου, σε βάρος του Προϋπο¬ 


λογισμού του ΙΚΑ και άλλων Ν.Π.Δ.Δ. η οποία θα καλυφθεί 
από τις πιστώσεις των προϋπολογισμών των οικείων 
ασφαλιστικών φορέων, αποφασίζουμε: 

1. Τα ποσά που αναφέρονται στα εισοδηματικά κριτήρια 
της παρ. 1 του άρθρου 1 του Ν. 2768/1999 και λαμβάνο- 
νται υπόψη για την καταβολή του ΕΚΑΣ, αναπροσαρμόζο¬ 
νται για το έτος 2004, κατά περίπτωση, ως εξής: 

α. Το συνολικό ετήσιο καθαρό εισόδημα από συντάξεις, 
κύριες και επικουρικές, συμπεριλαμβανομένων και των 
μερισμάτων ή βοηθημάτων, καθώς και από μισθούς, από 
ημερομίσθια και από επιδόματα που προκύπτουν από 
σχέση εξαρτημένης εργασίας, στο ποσό των έξι χιλιάδων 
πεντακοσίων εξήντα δύο ΕΥΡΩ και δύο λεπτών (6.562,02 
ΕΥΡΩ). 

β. Το συνολικό ετήσιο ατομικό καθαρό εισόδημα στο 
ποσό των επτά χιλιάδων εξακοσίων πενήντα πέντε ΕΥΡΩ 
και εβδομήντα ένα λεπτών (7.655,71 ΕΥΡΩ). 

γ. Το συνολικό ετήσιο οικογενειακό καθαρό εισόδημα 
στο ποσό των έντεκα χιλιάδων εννιακοσίων δεκατριών 
ΕΥΡΩ και είκοσι δύο λεπτών (11.913,22 ΕΥΡΩ). 

2. Τα ποσά του ΕΚΑΣ της παρ. 1 του άρθρου 1 του 
Ν. 2768/1999 αναπροσαρμόζονται, κατά περίπτωση, ως 
εξής: 

α. Για συνολικά ετήσια καθαρά ποσά εισοδήματος από 
κύριες και επικουρικές συντάξεις, μισθούς, ημερομίσθια 
και επιδόματα, μέχρι του ποσού των πέντε χιλιάδων εν- 
νιακοσίων εβδομήντα έξι ΕΥΡΩ και δεκατρία λεπτών 
(5.976,13 ΕΥΡΩ), σε εκατόν σαράντα ένα ΕΥΡΩ και είκοσι 
λεπτά (141,20 ΕΥΡΩ). 

β. Γ ια συνολικά ετήσια καθαρά ποσά εισοδήματος από 
5.976,14 ΕΥΡΩ μέχρι του ποσού των 6.562,02 ΕΥΡΩ κα¬ 
ταβάλλεται ποσό ΕΚΑΣ σύμφωνα με τα παρακάτω: 


ΠΟΣΟ ΕΙΣΟΔΗΜΑΤΟΣ 
Από 5.976,14 μέχρι 6.210,51 ΕΥΡΩ 
Από 6.210,52 μέχρι 6.366,72 ΕΥΡΩ 
Από 6.366,73 μέχρι 6.562,02 ΕΥΡΩ 


ΠΟΣΟ ΕΚΑΣ 
105,90 ΕΥΡΩ 
70,60 ΕΥΡΩ 
35,30 ΕΥΡΩ 


Η απόφαση αυτή, η ισχύςτης οποίας αρχίζει από 1.1.2004, 
να δημοσιευθεί στην Εφημερίδα της Κυβερνήσεως. 


Αθήνα, 31 Δεκεμβρίου 2003 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ.Τ/138 (2) 

Καθορισμός τρόπου και διαδικασίας απόδοσης από τον 
κάτοχο της αδείας λειτουργίας του καζίνο Πάρνηθας, 
ποσού, για την προστασία και αναβάθμιση του Εθνι¬ 
κού Δρυμού Πάρνηθας. 

ΟΙ ΥΠΟΥΡΓΟΙ 
ΑΝΑΠΤΥΞΗΣ - ΓΕΩΡΓΙΑΣ 

Έχοντας υπόψη: 

1. Τη διάταξη της περίπτωσης β'της παραγράφου 5 του 
άρθρου 3του Ν. 3139/2003 (ΦΕΚ 100/Α/30.4.2003) «Ρυθ¬ 
μίσεις για τα καζίνο Πάρνηθας και Κέρκυρας και άλλες 
διατάξεις». 

2. Τις διατάξεις του άρθρου 53 του Ν. 2218/1994 (ΦΕΚ 
90/Α') «Ίδρυση Νομαρχιακής Αυτοδιοίκησης, τροποποίη¬ 
σης διατάξεων για την Πρωτοβάθμια Αυτοδιοίκηση και 
την Περιφέρεια και άλλων διατάξεων». 

3. Τις διατάξεις του άρθρου 29 του Ν. 1558/1985 (ΦΕΚ 
137/Α') «Κυβέρνηση και κυβερνητικά όργανα», όπως το 
άρθρο αυτό συμπληρώθηκε με το άρθρο 27 του 
Ν. 2081/1992 (ΦΕΚ 154/Α") και τροποποιήθηκε με το άρ¬ 
θρο 1 (παρ.2, περ.α') του Ν. 2469/1997 (ΦΕΚ 38/Α') «Πε¬ 
ριορισμός και Βελτίωση της αποτελεσματικότητας των 
κρατικών δαπανών και άλλες διατάξεις». 

4. Το Π.Δ. 27/1996 (ΦΕΚ 19/Α/1.2.1996) «Συγχώνευση 
των Υπουργείων Τουρισμού, Βιομηχανίας Ενέργειας και 
Τεχνολογίας και Εμπορίου του Υπουργείου Ανάπτυξης». 

5. Το Π.Δ. 388/2001 (ΦΕΚ 254/Α') «Διορισμός Υπουρ¬ 
γών, Αναπληρωτή Υπουργού και Υφυπουργών». 

6. Την 399580/31.10.2001 (ΦΕΚ1479/Β') Κοινή Απόφαση 
του Πρωθυπουργού και του Υπουργού Γεωργίας «Ανάθε¬ 
ση αρμοδιοτήτων στους Υφυπουργούς Γεωργίας». 

7. Την 485/2001 (ΦΕΚ 1484/Β/31.10.2001) Κοινή Από¬ 
φαση του Πρωθυπουργού και του Υπουργού Ανάπτυξης 
«Καθορισμός αρμοδιοτήτων στους Υφυπουργούς Ανά¬ 
πτυξης Αλέξανδρο Καλαφάτη, Χρήστο Θεοδώρου καιΔη- 
μήτριο Γεωργακόπουλο». 

8. Την οικ. 125736/1283/7.4.2003 (ΦΕΚ 473/Β/18.4.2003) 
Κοινή Απόφαση, των Υπουργών Ανάπτυξης - Περιβάλλο¬ 
ντος Χωροταξίας και Δημοσίων Έργων και Γ εωργίας, «Κα¬ 
θορισμός αριθμού μελώντου Διοικητικού Συμβουλίου του 
Φορέα Διαχείρισης Εθνικού Δρυμού Πάρνηθας». 

9. Το γεγονός ότι από τις διατάξεις της παρούσας, δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

1. Το ποσό που καθορίζεται με την περίπτωση β' της πα- 
ραγρ.5 του άρθρου 3 του Ν. 3139/2003, όπως αυτό ανα¬ 
προσαρμόζεται κάθε χρόνο, κατατίθεται υπέρ του Φορέα 
Διαχείρισης του Εθνικού Δρυμού Πάρνηθας, σε λογαρια¬ 
σμό Τραπέζης που θα καθορίσει ο Φορέας αυτός, το δε 
παραστατικό κατάθεσης αποτελεί και παραστατικό δα¬ 
πάνης για τον κάτοχο άδειας λειτουργίαςτου Καζίνο Πάρ¬ 
νηθας, χωρίς να απαιτείται η έκδοση άλλου παραστατι¬ 
κού από τον Φορέα Διαχείρισης. Η εκταμίευσή του γίνε¬ 
ται, με σχετική απόφαση του Δ.Σ. του Φορέα Διαχείρισης, 
και εντός είκοσι (20) ημερών από την έκδοσή της. 

2. Το ως άνω ποσό, όπως αυτό θα διαμορφώνεται κατ’ 
έτος με την προβλεπόμενη αναπροσαρμογή του, θα δια¬ 
τίθεται αποκλειστικά για τους σκοπούς που περιγράφο- 
νται στηνπαραγρ.δτου άρθρου 3του Ν. 3139/2003, ειδι¬ 
κότερα δε για: 

α) Αναδασωτικές εργασίες. 

β) Έργα και εργασίες αντιπυρικής προστασίας του 


Εθνικού Δρυμού Πάρνηθας, προστασία δασών και δασι¬ 
κών εκτάσεων του Εθνικού Δρυμού Πάρνηθας, προστα¬ 
σία Ελατοδάσους Πάρνηθας από παράνομες υλοτο¬ 
μίες,κοπή ελατοκορυφών, συλλογή σπάνιων καιπροστα- 
τευόμενων ειδών της χλωρίδας κ.λπ. 

γ) Προστασίας άγριας πανίδας του Εθνικού Δρυμού. 

δ) Αμοιβές για συντάξεις μελετών προστασίας και ανα¬ 
βάθμισης του δρυμού. 

ε) Χρηματοδότηση ερευνητικών προγραμμάτων σχετι¬ 
κών με την προστασία, ανάδειξη και διαχείριση του Εθνι¬ 
κού Δρυμού. 

στ) Ίδρυση και λειτουργία φυλακίων εισόδου και κέ¬ 
ντρων ενημέρωσης επισκεπτών του δρυμού. 

ζ) Συντήρηση και ανάδειξη μονοπατιώντου δρυμού. 

η) Δημιουργία νέων και συντήρηση υπαρχόντων χώρων 
αναψυχής. 

θ) Καθαριότητα Εθνικού Δρυμού. 

ι) Εκτυπώσεις, έκδοση φυλλαδίων, δημοσιεύσεις, ημε¬ 
ρίδες κ.λπ. 

ια) Διάφορες δαπάνες λειτουργίας και συντήρησης 
υποδο μών και εγκαταστάσεων εξυπη ρετο ύ ντων τη ν προ¬ 
στασία και ανάδειξη του Εθνικού Δρυμού Πάρνηθας. 

3. Το 15% του ετησίως χορηγούμενου κατά τα ανωτέρω 
ποσού, διατίθεται αποκλειστικά και μόνο για την εκτέλεση 
από τον Φορέα έργων και εργασιών, στην έκταση των 
2.800 στρεμμάτων του Εθνικού Δρυμού Πάρνηθας, που 
ανήκουν στον Ε.Ο.Τ. Τα έργα αυτά είναι αντίστοιχα με αυ¬ 
τά που περιγράφονται στην προηγούμενη παράγραφο. 

4. Για τη διάθεση του ποσού των προηγουμένων παρα¬ 
γράφων, εκδίδεται σχετική απόφαση του Φορέα Διαχείρι¬ 
σης του Εθνικού Δρυμού Πάρνηθας, στην οποία εξειδι¬ 
κεύονται τα έργα, οι δράσεις και οι ενέργειες, οι οποίες 
περιέχονται στο, κατά τα προβλεπόμενα, εγκεκριμένο 
ετήσιο πρόγραμμα δράσης του Φορέα Διαχείρισης, και 
θα χρηματοδοτηθούν από το ανωτέρω ποσό. 

5. Ποσά, που δεν θα καταστεί δυνατό να απορροφη- 
θούν σύμφωνα με το εκάστοτε ετήσιο πρόγραμμα δρά¬ 
σης, μεταφέρονται στο επόμενο έτος για την εκτέλεση 
αντίστοιχων έργων και δράσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 2004 

οι ΥΦΥΠΟΥΡΓΟΙ 

ΑΝΑΠΤΥΞΗΣ ΓΕΩΡΓΙΑΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ Φ. ΧΑΤΖΗΜΙΧΑΛΗΣ 

-♦- 

Αριθ. 290050 (3) 

Καθορισμός κριτηρίων επιλεξιμότητας δικαιούχων δωρε¬ 
άν διανομής τροφίμων από τα αποθέματα της παρέμ¬ 
βασης. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 22 παρ. 3 του Ν. 992/79 «Πε¬ 
ρί Οργανώσεως των Διοικητικών Υπηρεσιών για την 
εφαρμογή της Συνθήκης προσχώρησης της Ελλάδας 
στις Ε.Κ. κ.λπ.». 

2. Τις διατάξεις του άρθρου 1 παρ. 1, 2 και 3 του 
Ν. 1338/1983 (ΦΕΚΑ34) όπως τροποποιήθηκαν με το άρ¬ 
θρο 6 του Ν. 1440/1984 (ΦΕΚ 70) και το άρθρο 65 του 
Ν. 1892/90 (ΦΕΚ Α 101). 

3. Τις διατάξεις του άρθρου 29Ατου Ν. 1558/1985 (ΦΕΚ 
Α137) «Κυβέρνηση και Κυβερνητικά όργανα» όπως αυτό 
προστέθηκε με το άρθρο 2του Ν. 2081/1992 (ΦΕΚΑ154) 
και αντικαταστάθηκε με το άρθρο 1 παρ. 2α του 
Ν. 2469/97 (ΦΕΚΑ38). 

4. Τονκαν. (Ε.Ο.Κ.) 1663/95 της επιτροπής για τη θέσπι¬ 
ση λεπτομερειών εφαρμογής του καν. (Ε.Ο.Κ.) 729/70του 
Συμβουλίου, όσον αφορά τη διαδικασία για την εκκαθάρι¬ 
ση των λογαριασμών του Ε.Γ.Τ.Π.Ε - Τμ. Εγγυήσεων, 
όπως κάθε φορά ισχύει. 

5. Τις διατάξειςτωνάρθρων 13 μέχρι29του Ν. 2637/98 
περί Σύστασης Οργανισμού Πληρωμών και Ελέγχου Κοι¬ 
νοτικών Ενισχύσεων Προσανατολισμού και Εγγυήσεων 
(ΦΕΚ Α 200), όπως τροποποιήθηκαν και συμπληρώθηκαν 
με το άρθρο 4του Ν. 2732/99 (ΦΕΚ Α154), και το άρθρο 24 
του Ν. 2945/2001 (ΦΕΚ Α 223). 

6. Τις διατάξεις του καν. (ΕΟΚ) 3730/87 του Συμβουλί¬ 
ου, που καθορίζει «τους γενικούς κανόνες για την παροχή 
τροφίμων από τα αποθέματα παρέμβασης σε ορισμένους 
οργανισμούς με σκοπό τη διανομή τους στα πιο άπορα 
άτομα της κοινότητας», όπως συμπληρώθηκε μεταγενέ¬ 
στερα. 

7. Τις διατάξεις του καν. (ΕΟΚ) 3149/92 της επιτροπής 
που καθορίζει τους λεπτομερείς κανόνες για τη χορήγη¬ 
ση τροφίμων που προέρχονται από τα αποθέματα της πα¬ 
ρέμβασης στους απόρους της κοινότητας και τις προθε¬ 
σμίες εφαρμογής του προγράμματος, όπως έχει τροπο¬ 
ποιηθεί από τον Καν. (ΕΟΚ) 3550/92. 

8. Τη 256205/9.9.2003 (Φ.Ε.Κ. Β' 1340/18.9.2003) Από¬ 
φαση Υπουργού Γεωργίας περί «Ανάθεσης αρμοδιότη¬ 
τας εκτέλεσης των διαγωνισμώντης δωρεάν διανομής και 
διάθεσης προϊόντων από τα αποθέματα παρέμβασης στα 
άπορα άτομα». 

9. Την 432/2003 Γνωμοδότηση του Ν.Σ.Κ. Τμήματος Δ'. 

Καθορίζουμε τα κριτήρια επιλεξιμότητας δικαιούχων 

δωρεάν διανομής τροφίμων από τα αποθέματα της πα¬ 
ρέμβασης ως εξής: 

Άρθρο 1 

Δικαιούχοι - Φορείς υλοποίησης 

1. Δικαιούχοι της δωρεάν διανομής τροφίμων από τα 
αποθέματα της παρέμβασης ορίζονται αποκλειστικά και 
μόνο άπορα άτομα της κοινότητας ανεξαρτήτως θρη¬ 
σκείας και υπηκοότητας. 

2. Ως άπορα κατά την έννοια της παρούσης, θεωρού¬ 
νται τα άτομα: 

Α. που διαμένουν μόνιμα και νόμιμα στην Ελλάδα 

Β. Οι πολύτεκνοι, παλιννοστούντες, οι πληγέντες από 
φυσικές καταστροφές (πυρόπληκτοι, σεισμόπληκτοι, 
πλημμυροπαθείς κ.λπ.), οι κάτοικοι ορεινών και μειονεκτι¬ 
κών περιοχών, οι Αθίγγανοι, που έχουν ετήσιο οικογενει¬ 
ακό εισόδημα μέχρι 10.000 €, προσαυξανόμενο κατά 30% 
για τη σύζυγο και κατά 20% για κάθε ανήλικο ή προστα- 
τευόμενο παιδί. Το εισόδημα αυτό αυξάνεται κατά 50% 
στις περιπτώσεις πασχόντων από βαριά ανίατα ή δυσίατα 
νοσήματα και κατά 50% προσαυξημένο σε περίπτωση μη 
ύπαρξης ιδιόκτητης κατοικίας. Ως εισόδημα νοείται το 
φορολογούμενο πραγματικό ή τεκμαρτό και το απαλλασ¬ 
σόμενο ή φορολογούμενο με ειδικό τρόπο. Παιδιά που 
εγκαταλείπονται σε ιδρύματα, θεωρούνται ως άπορα, 
ανεξαρτήτως εισοδήματος. 

3. Για το σκοπό της παροχής τροφίμων στους δικαιού¬ 


χους οι προς διανομή ποσότητες κατανέμονται σε φορείς 
υλοποίησης και μέσω αυτών διανέμονται στους δικαιού¬ 
χους. 

Ως φορείς υλοποίησης ορίζονται: 

Α. Φιλανθρωπικά ιδρύματα 

Β. Σύλλογοι παλιννοστούντων 

Γ. Σύλλογοι πολυτέκνων 

Δ. Ιερές Μητροπόλεις 

Ε. Δήμοι (για δημότες που επλήγησαν από θεομηνίες, 
σεισμούς, πλημμύρες, πυρκαγιές κ.α.) 

ΣΤ. Κάτοικοι ορεινών και μειονεκτικών περιοχών όπως 
ορίζονται από την οδηγία 85/148/Ε.Ο.Κ. 

Η. Σύλλογοι (ή οποιαδήποτε άλλης συλλογικής δρά¬ 
σης) αθίγγανων 

Θ. Μη κυβερνητικές οργανώσεις (Μ.Κ.Ο.) (που υλοποι¬ 
ούν προγράμματα σίτισης και εν γένει φροντίδας ευπα¬ 
θών ομάδων). 

4. Οι εκάστοτε προς διανομή ποσότητες κατανέμονται 
κατά κατηγορία δικαιούχων σύμφωνα με τις οικείες απο¬ 
φάσεις. Στην περίπτωση που φορείς υλοποίησης σιτίζουν 
απόρους, η ποσότητα που κατανέμεται σε αυτά είναι ανά¬ 
λογη του αριθμού των απόρων που σιτίζουν. 

5. Οι φορείς υλοποίησης έχουν την αποκλειστική ευθύ¬ 
νη επιλογής των μελών τους στα προγράμματα δωρεάν 
διανομής με βάση τα κριτήρια της παρ. 2 του παρόντος 
άρθρου. 

Άρθρο 2 

Αιτήσεις - Κατανομή - Μητρώο δικαιούχων 

1. Προκειμένου οι ενδιαφερόμενοι φορείς υλοποίησης 
να τύχουν κατανομής σε οποιοδήποτε επιμέρους πρό¬ 
γραμμα δωρεάν διανομής υποβάλλουν αίτηση στη Δ/νση 
Οικονομική (Μενάνδρου 22,105 52, Αθήνα), σύμφωνα με 
το Υπόδειγμα 1, μέχρι την 31 Δεκεμβρίου του έτους που 
προηγείται από το έτος υλοποίησης. Ειδικά για την πα¬ 
ρούσα χρονιά η αίτηση μπορεί να υποβληθεί μέχρι την 
31.1.2004. Οποιαδήποτε αίτηση υποβληθεί μεταγενέστε¬ 
ρα θα θεωρηθεί εκπρόθεσμη. Η αίτηση αυτή συνοδεύεται 
από τα υπόλοιπα δικαιολογητικά που είναι τα εξής: 

I. Καταστατικό ίδρυσης του φορέα (ΦΕΚ) και τελευταία 
τροποποίηση ή καταστατικό ή βεβαίωση για τη μη τροπο¬ 
ποίηση του από αρμόδια αρχή από όπου φαίνεται το μέ¬ 
λος ή τα μέλη της διοίκησης που εκπροσωπούν και δε¬ 
σμεύουν με την υπογραφή τους το φορέα και αναφέρει το 
μέλος ή μέλη που θα είναι υπεύθυνα έναντι του νόμου για 
μη επιλεξιμότητα των μελώντους και μη σεβασμό των κεί¬ 
μενων εθνικών και Κοινοτικών διατάξεων. 

II. Ονομαστική κατάσταση απόρων μελών σε έντυπη και 
σε ηλεκτρονική μορφή (δισκέτα). 

III. Υπεύθυνη δήλωση του Ν. 1599/86 στην οποία θα βε¬ 
βαιώνεται ότι: 

Α. όλα τα στοιχεία που αναγράφονται στην κατάσταση 
του υποδείγματος 2 είναι ακριβή και αληθή και είναι σύμ¬ 
φωνα με την Απόφαση επιλεξιμότητας. 

Β. όλα τα απαραίτητα επίσημα δικαιολογητικά απορίας 
των μελών τους βρίσκονται στα αρχεία του φορέα και δέ¬ 
χονται κάθε εθνικό και κοινοτικό έλεγχο. 

IV. Υπεύθυνη δήλωση στην οποία θα δηλώνουν ότι ανα¬ 
λαμβάνουν την υποχρέωση: 

Α. να τηρούν τις διατάξεις της παρούσας απόφασης 

Β. να τηρούν δικά τους λογιστικά βιβλία για τις σχετικές 
ενέργειες 

Γ. να υπόκεινται στους ελέγχους που προβλέπονται από 

την εθνική και κοινοτική νομοθεσία. Στο αρχείο του φορέα 
τηρούνται τα ακόλουθα δικαιολογητικά κατά δικαιούχο: 

Α. Δήλωση του δικαιούχου για τη συμμετοχή στο πρό¬ 
γραμμα. 

Β. Φωτοτυπία ταυτότητας ή διαβατηρίου ή άλλου νομί¬ 
μου εγγράφου ταυτοποίησης του δικαιούχου. 

Γ. Πιστοποιητικό οικογενειακής κατάστασης. 

Δ. Θεωρημένο αντίγραφο εκκαθαριστικού σημειώμα¬ 
τος φόρου εισοδήματος του προηγούμενου έτους. Σε πε¬ 
ρίπτωση που ο δικαιούχος ή η σύζυγος του δεν υποχρε- 
ούνται σε υποβολή φορολογικής δήλωσης, απαιτείται 
υπεύθυνη δήλωση του Ν. 1599/1986 θεωρημένη από την 
αρμόδια Δ.Ο.Υ. 

Ε. Αντίγραφο Ε9 και βεβαίωση της εφορίας ότι δεν υπό- 
κειται σε φορολόγηση ακίνητης περιουσίας. 

ΣΤ. Έγγραφα από κρατικούς φορείς υγείας (Νοσοκο¬ 
μεία, Κέντρα Υγείας κ.λπ.) που να χαρακτηρίζουν το νό¬ 
σημα του πάσχοντος ανάλογα με τη σοβαρότητάτου (βα¬ 
ρύ, δυσίατο, ανίατο) στις περιπτώσεις που ο πάσχων 
εντάσσεται στην κατηγορία του άρθρου 1 παρ. 2β της πα¬ 
ρούσας. 

Τα παραπάνω δικαιολογητικά αποστέλλονται στο 
Υπουργείο Γεωργίας με έντυπα και ηλεκτρονικά μέσα (δι¬ 
σκέτα) με συστημένη επιστολή. 

2. Η Δ/νση Οικονομική τηρεί με ηλεκτρονικά μέσα μη¬ 
τρώο δικαιούχων κατά φορέα υλοποίησης και κατά Δ/νση 
Αγροτ. Ανάπτυξης με βάση την ηλεκτρονική καταγραφή. 
Το μητρώο, ενημερώνεται διαρκώς με νέες εγγραφές ή 
διαγραφές και χρησιμοποιείται για διασταύρωση στοιχεί¬ 
ων σε πανελλαδικό επίπεδο. 

3. Με βάση τις αιτήσεις των φορέων υλοποίησης και με¬ 
τά από τους απαραίτητους διασταυρωτικούς ελέγχους η 
Δ/νση Οικονομική αποστέλλει στις Δ/νσεις Αγροτικής 
Ανάπτυξης αντίγραφο (δισκέτα) του μητρώου δικαιούχων 
κατά φορέα υλοποίησης που εντάσσονται στην αρμοδιό¬ 
τητα τους, ούτως ώστε να διεξάγουν ελέγχους. 

4. Φορείς υλοποίησης που σιτίζουν απόρους δεν υπο- 
χρεούνται να τηρούν στο αρχείο τους ορισμένα προανα- 


φερόμενα δικαιολογητικά του παρόντος άρθρου (παρ.1, 
περ. ΐν.α., β, γ, δ, ε) 

Άρθρο 3 

Έλεγχοι - Κυρώσεις 

1. Η διενέργεια επιτόπιων ελέγχων, διοικητικών και μη, 
ανατίθεται στις Δ/νσεις Αγροτικής Ανάπτυξης της Νομ. 
Αυτοδιοίκησης των φορέων υλοποίησης κάθε προγράμ¬ 
ματος δωρεάν διανομής. 

2. Οι έλεγχοι αυτοί είναι, δειγματοληπτικοί, αιφνιδιαστι¬ 
κοί, αφορούν στο 5% των δικαιούχων κατά φορέα για την 
ορθότητα και τη γνησιότητα των δικαιολογητικών τους 
και γίνονται μετά το πέρας της διανομής. Με ευθύνη των 
Δ/νσεων Αγροτικής Ανάπτυξης συντάσσεται δελτίο ελέγ¬ 
χου σύμφωνα με το Υπόδειγμα 3, το οποίο και διαβιβάζε¬ 
ται στη Δ/νση Οικονομική για την επιβολή τυχόν κυρώσε¬ 
ων. 

3. Οι κεντρικές Υπηρεσίες του Υπουργείου Γεωργίας 
διεξάγουν εκτάκτους δειγματοληπτικούς ελέγχους στο 
5% των δικαιούχων και σε περίπτωση ύπαρξης παραβά¬ 
σεων σε μεγαλύτερο ποσοστό ή και επί του συνόλου. 

4. Σε περίπτωση που κατά την εφαρμογή της παρούσης 
διαπιστωθούν παρατυπίες ή ατασθαλίες επιβάλλονται κυ¬ 
ρώσεις στο φορέα υλοποίησης με αποκλεισμό από το 
επόμενο ή τα επόμενα προγράμματα δωρεάν διανομής, 
ανάλογα μετο βαθμό σοβαρότητας της παράβασης. Στην 
περίπτωση παραβάσεων κατ’ εξακολούθηση, ο φορέας 
υλοποίησης αποκλείεται οριστικώςτου λοιπού όλων των 
προγραμμάτων δωρεάν διανομής. 

Με την έκδοση και δημοσίευση της παρούσης καταρ- 
γούνται η 290352/31.10.2002 Απόφαση του Υπουργού Γε¬ 
ωργίας και η 66982/17.12.2003 (Φ.Ε.Κ. Β' 1877) Απόφαση 
του Υπουργού Γεωργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2003 

Ο ΥΠΟΥΡΓΟΣ 

Γ. ΔΡΥΣ 

ΑΙΤΗΣΗ ΥΠΟΔΕΙΓΜΑ 1 

. ΠΡΟΣ: Δ/ΝΣΗ ΟΙΚΟΝΟΜΙΚΗ 


(πλήρης επωνυμία του φορέα 
υλοποίησης). 

Παρακαλώ όπως μας συμπε- 

. ριλάβετε στη δωρεάν διανομή 

(Νομός-έδρα φορέα) .**, έτους. 


(Άπορα άτομα. 

. ή Σιτιζόμενα άτομα.) 

(Οδός - Αριθμός) 


(Τηλέφωνο-Ραχ) 


Αφορά μόνον αίτηση Για τον φορέα υλοποίησης 

(ΝΑΙ-ΟΧΙ)* 


ο αϊτών*** 


Η έδρα του φορέα υλοποίησης ανήκει 
στη δικαιοδοσία της Δ/νσης Αγροτικής 
Ανάπτυξης 


(όνομα-σφραγίδα-υπογραφή 
που η γνησιότητα της 
βεβαιώνεται από τις αρμόδιες 
αρχές) 


τόπος - ημερομηνία *Διαγράφεται ότι δεν ισχύει 

** Αναγράφεται το προϊόν 

. ***Τίθεται η υπογραφή του επι- 

φαλής του φορέα υλοποίησης 

Συνημμένα: 1) Δισκέτα με στοιχεία Υποδ.2 

2) Υπεύθυνη δήλωση Ν. 1599/86 

του άρθ.2 παρ.2 της. 

.Υπ.Απόφασης 

ΥΠΟΔΕΙΓΜΑ 2 

ΦΟΡΕΑΣ ΥΛΟΠΟΙΗΣΗΣ. ΕΤΟΣ ΥΛΟΠΟΙΗΣΗΣ. 

Δ/ΝΣΗ ΑΓΡΟΤ.ΑΝΑΠΤΥΞΗΣ-ΓΕΩΡΓΙΑΣ. 

ΔΩΡΕΑΝ ΔΙΑΝΟΜΗ.(Προϊόν) 


ΟΝΟΜΑΣΤΙΚΗ ΚΑΤΑΣΤΑΣΗ ΑΠΟΡΩΝ ΜΕΛΩΝ 


ΑΙΑ 

ΕΠΩΝΥΜΟ 

ΟΝΟΜΑ 

ΟΝΟΜΑ 

ΠΑΤΡΟΣ 

ΤΟΠΟΣ 

ΚΑΤΟΙΚΙΑΣ 

Α.Φ.Μ.* 

ΔΙΚΑΙΟΥΧΟΥ 

Α.Φ.Μ.* 

ΣΥΖΥΓΟΥ 

ΑΡΙΘΜΟΣ 

ΜΕΛΩΝ 

ΟΙΚ/ΝΕΙΑΣ 


























































































(Τ όττος-Η μερομηνία) 
ΓΙΑ ΤΟΝ ΦΟΡΕΑ 
ΥΛΟΠΟΙΗΣΗΣ 


(Όνομα-Σφραγίδα-Υπογραφή) 


(Βεβαιώνεται το γνήσιο της 
υπογραφής από τις αρμόδιες 
αρχές) 

*Αν δεν υπάρχει, αναγράφεται 
ο αρ. ταυτότητας - η εκδούσα αρχή 
- ημερομηνία έκδοσης σύμφωνα με 
υπεύθυνη δήλωση του καθενός 

(άρθρο 2 παρ. 1δ της . 

υπ. απόφασης). 

ΥΠΟΔΕΙΓΜΑ 3 

ΝΟΜ/ΚΗ ΑΥΤ/ΣΗ ΠΡΟΪΟΝ 

. ΕΤΟΣ ΥΛΟΠΟΙΗΣΗΣ 

Δ/νση Αγροτ. Ανάπτυξης 


ΔΕΛΤΙΟ ΕΛΕΓΧΟΥ 
ΕΛΕΓΧΟΣ ΦΟΡΕΑ ΥΛΟΠΟΙΗΣΗΣ 


(Αφορά στο 5% των απόρων μελών) 

1 .Έλεγχος ταυτοποίησης ατόμων. 

-Αναφέρονται ονομαστικά τα άτομα που ελέγχθηκαν για την ταυτοποίηση 
τους και ο τρόπος δειγματοληψίας που εφαρμόσθηκε. 


2.Έλεγχος απόδειξης απορίας ατόμων. 

- Περιγράφονται τα αποτελέσματα του ελέγχου πιστοποίησης απορίας των 
ως άνω ατόμων του δείγματος. 


3. Έλεγχος απόδειξης ιδιότητος χρήστη της δωρεάν διανομής 

- Περιγράφονται τα αποτελέσματα του ελέγχου, (κυρίως κατά πόσον τα ως 
άνω άτομα είναι πράγματι χρήστες της βοήθειας). 


4. Παρατηρήσεις της Υπηρεσίας 


ΘΕΩΡΗΘΗΚΕ . 

Ο Δ/ΝΤΗΣ ΑΓΡΟΤ. ΑΝΑΠΤΥΞΗΣ (Τόπος-Ημερο μ ηνία) 

Ο Προϊστάμενος του Τμήματος- 
ή η αρμόδια επιτροπή ελέγχου. 


(Όνομα-Σφραγίδα-Υπογραφή) 


(Όνομα-Υπογραφή) 

Αριθ. 192723 οικ. (4) 

Ορισμός λειτουργίας Δικαστικού Καταστήματος. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 18 παρ. 1 και 3 του Ν. 
1756/1988 «Κώδικας Οργανισμού Δικαστηρίων και κατά¬ 
στασης Δικαστικών Λειτουργών», (Α' 35) και β) του άρ¬ 
θρου 29 Ατού Ν. 1558/1985 «Κυβέρνηση και Κυβερνητικά 
Όργανα (Α' 137) όπωςπροσετέθηκαν με το άρθρο 27 του 
Ν. 2081/1992 (Α' 154) και τροποποιήθηκαν με το άρθρο 1 
παρ. 2εδ. α'του Ν. 2469/1997 (Α'38). 


2. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του Δημοσίου, 
αποφασίζουμε: 

Ορίζουμε από 19.1.2004 Δικαστικό Κατάστημα του 
Πρωτοδικείου, Εισαγγελίας Πρωτοδικών, Ειρηνοδικείου 
και Πταισματοδικείου Σπάρτηςτο Δικαστικό Μέγαρο ιδιο¬ 
κτησίας ΤΑΧΔΙΚ που βρίσκεται επί των οδών Άγιδος, Λυ¬ 
κούργου και Ατρειδών στην πόλη της Σπάρτης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Ιανουάριου 2004 

Ο ΥΠΟΥΡΓΟΣ 

ΦΙΛΙΠΠΟΣ ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




